Zeronicos/thai-tourist-attraction-text huggingface dataset:
ชื่อสถานที่: ศาลหลักเมืองประจวบคีรีขันธ์
ชื่อสถานที่ในภาษาอังกฤษ: Prachuap Khiri Khan City Pillar Shrine
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - สละชีพ เกาะหลัก เมืองประจวบคีรีขันธ์ ประจวบคีรีขันธ์ 77000 ภาคกลาง
รายละเอียด: เป็นศิลปะเแบบลพบุรี สร้างขึ้นในสมัย ร.ต.อำนวย ไทยานนท์ เป็นผู้ว่าราชการจังหวัดประจวบคีรีขันธ์ศาลหลักเมือง อำเภอเมือง จังหวัดประจวบคีรีขันธ์ เป็นสถานที่ ศักดิ์สิทธิ์ที่ชาวประจวบคีรีขันธ์ พากันมาสักการะอยู่เป็นประจำ เพราะถือว่าเป็นมงคล และหลักชัยคู่บ้านคู่เมือง ทำให้ประชาชนอยู่ร่มเย็นเป็นสุข รุ่งเรืองตลอดเวลา สร้างขึ้นในสมัยที่ ร.ต.อำนวย ไทยานนท์ เป็นผู้ว่าราชการจังหวัดประจวบคีรีขันธ์ พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สมเด็จพระบรมโอรสาธิราชฯ สยามบรมราชกุมาร เสด็จพระราชดำเนินแทนพระองค์ ทรงเปิด ศาลหลักเมืองนี้ เมื่อวันที่ 20 สิงหาคม พ.ศ.2537
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 0 3261 1491
สถานที่ใกล้เคียง: ตั้งอยู่ถนนสละชีพ ตรงข้ามศาลากลางจังหวัดติดกับเขาช่อง
ชื่อสถานที่: น้ำตกผาหมาหอน
ชื่อสถานที่ในภาษาอังกฤษ: Pha Ma Horn Waterfall
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: หมู่ 9 บ้านย่านซื่อ - กุยบุรี กุยบุรี ประจวบคีรีขันธ์ 77150 ภาคกลาง
รายละเอียด: เป็นน้ำตกที่มีระดับลดหลั่นกันลงมา 3 ชั้น ลักษณะเป็นผาลาดสูงชันเกือบตั้งฉาก มีสายน้ำใสไหลแรงตลอดเวลา บริเวณตอนกลางมีแอ่งน้ำขนาดใหญ่ มีพันธุ์ไม้จำนวนมาก เช่น เฟิร์น ปาล์ม หลากชนิด เหมาะแก่การเดินป่าศึกษาธรรมชาติ และพักผ่อนหย่อนใจ
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-17.00 น.
ช่วงเวลาการเปิดให้บริการของปี: -
ติดต่อ: 0 3264 6292
สถานที่ใกล้เคียง: อยู่ห่างจากที่ทำการแห่งชาติกุยบุรี 15 กิโลเมตร
ชื่อสถานที่: น้ำตกดงมะไฟ
ชื่อสถานที่ในภาษาอังกฤษ: Dong Ma Fai Waterfall
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: - - กุยบุรี กุยบุรี ประจวบคีรีขันธ์ 77180 ภาคกลาง
รายละเอียด: ตั้งอยู่ในเขตอุทยานแห่งชาติกุยบุรี เป็นต้นกำเนิดของแม่น้ำกุยบุรี น้ำตกดงมะไฟมีความสูงประมาณ 15 ชั้น ลักษณะเป็นแก่งหินแกรนิต มีน้ำไหลตลอดทั้งปี ช่วงน้ำมากตั้งแต่เดือนสิงหาคมถึงธันวาคม ชั้นที่สวยที่สุดตั้งแต่ชั้นที่ 8 ไปจนถึงชั้นที่ 15 โดยชั้นที่ 14 จะเป็นหน้าผาขนาดใหญ่มีน้ำตกไหลลงมายังแอ่งน้ำเบื้องล่าง มีความสูงประมาณ 10 เมตร นอกจากนี้ยังอุดมไปด้วยพันธุ์ไม้นานาชนิด เช่น เฟิร์น กล้วยไม้ มอส อีกทั้งยังเป็นจุดชมนกเงือกกรามช้างที่บินผ่านยอดไม้ไปมาคล้ายเสียงเครื่องบิน และมีต้นตะเคียนใหญ่อายุราว 200 ปีและมีต้นไทรโอบกอดเอาไว้บนกิ่ง ด้านบนมีเฟิร์นตระกูลข้าหลวงหลังลายและกล้วยไม้เกาะอยู่ และมีต้นมะไฟป่ากระจายอยู่เป็นจำนวนมากอันเป็นที่มาของชื่อน้ำตกนี้
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-17.00 น.
ช่วงเวลาการเปิดให้บริการของปี: -
ติดต่อ: 0 3264 6292
สถานที่ใกล้เคียง: ตั้งอยู่ในอุทยานแห่งชาติกุยบุรี ตำบลกุยบุรี
ชื่อสถานที่: อุทยานแห่งชาติกุยบุรี
ชื่อสถานที่ในภาษาอังกฤษ: Kui Buri National Park
ประเภท: แหล่งท่องเที่ยวทางธรรมชาติ
ชนิด: อุทยานแห่งชาติ
ที่ตั้ง: หมู่ที่ 9 บ้านย่านซื่อ - กุยบุรี กุยบุรี ประจวบคีรีขันธ์ 77150 ภาคกลาง
รายละเอียด: อุทยานแห่งชาติกุยบุรี มีเนื้อที่ 605,625 ไร่ หรือ 969 ตารางกิโลเมตร พื้นที่ครอบคลุมอยู่ในหลายอำเภอ ทั้งอ.ปราณบุรี อ.สามร้อยยอด อ.กุยบุรี และอ.เมืองประจวบคีรีขันธ์ จังหวัดประจวบคีรีขันธ์ อุทยานแห่งนี้เป็นป่าต้นน้ำลำธาร ประกอบด้วยทรัพยากรธรรมชาติที่สำคัญและมีคุณค่า เช่น พันธุ์ไม้ สัตว์ป่า ตลอดจนทิวทัศน์อันสวยงาม เพื่อให้คงอยู่ในสภาพธรรมชาติเดิม มิให้ถูกทำลายหรือเปลี่ยนแปลงไปสิ่งเหล่าได้อนุรักษณ์ไว้เพื่อเป็นประโยชน์แก่การศึกษาและรื่นรมย์ของประชาชน อุทยานแห่งชาติกุยบุรี เป็นแหล่งทรัพยากรธรรมชาติที่อุดมสมบูรณ์ เป็นแหล่งรวบรวมความหลากหลายของสัตว์ป่าที่สำคัญแห่งหนึ่งในภูมิภาคตะวันตกของประเทศไทย ด้วยความหลากหลายของระบบนิเวศส่งผลให้ประชากรของสัตว์ป่ามีความสำคัญต่อระบบนิเวศหลายชนิดดังนี้ สัตว์เลี้ยงลูกด้วยนม ได้แก่ ช้างป่า วัวแดง กระทิง เลียงผา เก้งหม้อ เก้ง เสือโคร่ง เสือดาว หมีควาย ค่างแว่น และชะนีธรรมดา ฯลฯ สัตว์ป่าสงวนที่สำรวจพบในอุทยานแห่งชาติกุยบุรี สัตว์ป่าสงวน หมายถึง สัตว์ป่าหายาก 15 ชนิด ตามพระราชบัญญัติสงวนและคุ้มครองสัตว์ป่า พ.ศ. 2535 ได้แก่ แมวลายหินอ่อน พะยูน เก้งหม้อ นกกระเรียน เลียงผา กวางผา ละองหรือละมั่ง สมัน กูปรี ควายป่า แรด กระซู่ สมเสร็จ นกแต้วแล้วท้องดำ และ นกเจ้าฟ้าหญิงสิรินธร อุทยานแห่งชาติกุยบุรี มีภูมิอากาศจัดอยู่ในประเทศฝนเมืองร้อน เฉพาะฤดู (Tropical Savannah Climate) อุณหภูมิจะสูงตลอดทั้งปี และมีช่วงแล้งที่เห็นได้ชัดในรอบปี ทั้งนี้ตามระบบการจำแนกทางภูมิศาสตร์นั้น ลักษณะข้างต้นเป็นภูมิอากาศแบบกึ่งชื้นแล้ง ซึ่งหมายถึงในฤดูร้อนจะมีช่วงเวลากลางวันยาว และในฟดูหนาวที่จะมีช่วงเวลากลางวันที่สั้น จะมีช่วงที่มีน้ำมากเกินเพียงพอเป็นระยะเวลาสั้นๆ หรือไม่มีเลย โดยมีฤดูใหญ่แบ่งออกเป็น 3 ฤดู คือ 1.ฤดูฝน จะเริ่มตั้งแต่กลางเดือนพฤษภาคม จนถึงกลางเดือนพฤศจิกายน เป็นระยะเวลาประมาณ 7 เดือน โดยได้รับอิทธิพลจากลมมรสุมตะวันตกเฉียงใต้ ซึ่งลมนี้พัดมาจากมหาสมุทรอินเดีย โดยฝนจะหนักในเดือนพฤษภาคม แล้วฝนจะทิ้งช่วงในเดือนมิถุนายน และเดือนกรกฎาคม หลังจากนั้นฝนจะตกหนักในช่วงเดือนสิงหาคม ถึงเดือนพฤศจิกายน 2.ฤดูหนาว เริ่มตั้งแต่กลางเดือนธันวาคม ถึงปลายเดือนกุมภาพันธ์ ในระยะนี้จะเป็นมรสุมตะวันออกเฉียงใต้ ซึ่งลมนี้จะพัดมาจากบริเวณความกดอากาศสูงในทะเลจีนใต้ซึ่งจะพัดเอาความร้อนชื้นมา 3.ฤดูร้อน เริ่มตั้งแต่กลางเดือนกุมภาพันธ์ ถึงกลางเดือนพฤษภาคม โดยระยะนี้เป็น ช่วงรอยต่อของฤดูลมมรสุมหลังจากสิ้นฤดูลมมรสุมตะวันออกเฉียงเหนือแล้ว อากาศจะเริ่มร้อน และมีอากาศร้อนที่สุดในเดือนเมษายน แต่ไม่ร้อนมากนักเนื่องจากภูมิประเทศเป็นคาบสมุทรอยู่ใกล้ทะเล กระแสลมและไอน้ำจากทะเลทำให้อากาศคลายร้อนลงไปมาก
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.30-18.00 น.
ช่วงเวลาการเปิดให้บริการของปี: -
ติดต่อ: 0 3251 0453 , 08 1776 2410
สถานที่ใกล้เคียง: ตั้งอยู่ในตำบลหาดขาม อำเภอกุยบุรี
ชื่อสถานที่: ศูนย์ศึกษาธรรมชาติบึงบัว (สามร้อยยอด)
ชื่อสถานที่ในภาษาอังกฤษ: Bueng Bua Wood Boardwalk(Thung Sam Roi Yot)
ประเภท: แหล่งท่องเที่ยวทางธรรมชาติ
ชนิด: ทะเลสาบ/หนอง/บึง
ที่ตั้ง: - - ไร่เก่า สามร้อยยอด ประจวบคีรีขันธ์ 77120 ภาคกลาง
รายละเอียด: ศูนย์ศึกษาธรรมชาติบึงบัว อยู่ทางด้านทิศตะวันตกของพื้นที่อุทยานแห่งชาติ เป็นบึงน้ำจืดขนาดใหญ่ปกคลุมไปด้วยพืชน้ำจำพวกอ้อ กก และแขม จึงเป็นแหล่งอาศัยและขยายพันธุ์ของนกนานาชนิด ไม่ว่าจะเป็น นกยาง นกกาน้ำ นกอีล้ำ นกเป็ดผี ในช่วงฤดูหนาวก็ยังมีนกเป็ดน้ำและเหยี่ยว ย้ายถิ่นเข้ามาอาศัยอยู่เป็นจำนวนมาก เช่น เป็ดหางแหลม เป็ดปีกเขียว เหยี่ยวผึ้ง นกอินทรีปีกลายและนกอินทรีหัวไหล่ขาว สถานที่นี้จึงเหมาะสำหรับบรรยากาศการ ชมนก ถ่ายภาพ และการศึกษาค้นคว้าเป็นอย่างยิ่ง รวมทั้งเป็นแหล่งศึกษาระบบนิเวศพืชและสัตว์น้ำจืด ทางเดินศึกษาธรรมชาติพันธุ์ไม้น้ำ จะเป็นเส้นทางเดินบนสะพานทางเดินยกระดับเพื่อชมธรรมชาติบึงบัว โดยในระหว่างเส้นทางจะมีป้ายสื่อความหมายของพืชน้ำในทุ่งสามร้อยยอด เช่น ธูปฤาษี มอสน้ำ สาหร่ายฉัตร จอก บัวสาย บัวหลวง บัวเผื่อน เป็นต้น
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดทุกวัน 08.00 – 16.30 น.
ช่วงเวลาการเปิดให้บริการของปี: -
ติดต่อ: 032 821 568, 094 526 9594)
สถานที่ใกล้เคียง: ตั้งอยู่ทางด้านทิศตะวันตกของอุทยานแห่งชาติเขาสามร้อยยอด
ชื่อสถานที่: หาดสามร้อยยอด
ชื่อสถานที่ในภาษาอังกฤษ: Sam Roi Yot Beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - ไร่เก่า สามร้อยยอด ประจวบคีรีขันธ์ 77120 ภาคกลาง
รายละเอียด: หาดสามร้อยยอด (หาดนมสาว) ตั้งอยู่ตำบลเขาแดง เป็นหาดเงียบสงบ ยาวประมาณ 7 กิโลเมตร มีทัศนียภาพสวยงาม ร่มรื่นด้วยทิวสนทะเล มีเตียงผ้าใบให้เช่าแต่ไม่มากนัก น้ำทะเลตื้นสามารถเล่นน้ำได้ ชายหาดสะอาด แต่น้ำทะเลไม่ใสมาก เพราะหาดมีดินเลนผสมอยู่ด้วย บริเวณชายหาดจะมีเปลือกหอยสวยๆ อยู่มากนับว่าเป็นหาดที่ยังอุดมสมบูรณ์อยู่ จากชายหาดจะเห็นวิวเกาะต่างๆ เช่น เกาะโครำ เกาะนมสาว เกาะระวิง เกาะระวาง สามารถนั่งเรือไปเที่ยวเกาะ ดำน้ำดูปะการัง บริเวณหาดมีที่พักรีสอร์ทต่างๆให้บริการ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 24 ชั่วโมง
ช่วงเวลาการเปิดให้บริการของปี: -
ติดต่อ: 0 3251 0741 , 0 3282 1568
สถานที่ใกล้เคียง: อยู่เลยทางเข้าวัดพุน้อย ตำบลสามร้อยยอด
ชื่อสถานที่: วนอุทยานปราณบุรี
ชื่อสถานที่ในภาษาอังกฤษ: Pran Buri Forest Park
ประเภท: แหล่งท่องเที่ยวทางธรรมชาติ
ชนิด: วนอุทยาน
ที่ตั้ง: หมู่ 1 - เขาจ้าว ปราณบุรี ประจวบคีรีขันธ์ 77220 ภาคกลาง
รายละเอียด: วนอุทยานปราณบุรี ตั้งอยู่ที่อำเภอปราณบุรี จังหวัดประจวบคีรีขันธ์ มีพื้นที่ประมาณ 1,980.7 ไร่ และอยู่ในพื้นที่ป่าสงวนแห่งชาติคลองเก่า-คลองคอย ซึ่งเป็นโครงการพัฒนาป่าไม้ปากน้ำปราณบุรี ตามพระราชประสงค์ของสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง จุดเด่นของวนอุทยานปราณบุรีคือ มีสะพานไม้ทอดยาวยกระดับให้เดินชมทัศนีย์ภาพของป่าโกงกางและพืชพันธุ์ต่างๆภายในอุทยานแบบเขียวขจีตลอดเส้นทาง กรมป่าไม้ประกาศจัดตั้งเป็นวนอุทยานเมื่อวันที่ 30 กันยายน 2525
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดทุกวัน 08.00-16.30 น.
ช่วงเวลาการเปิดให้บริการของปี: -
ติดต่อ: 06 1464 4951, 0 3262 1608
สถานที่ใกล้เคียง: ตั้งอยู่ในพื้นที่ป่าสงวนแห่งชาติคลองเก่า - คลองคอย ซึ่งเป็นโครงการพัฒนาป่าไม้ปากน้ำปราณบุรี
ชื่อสถานที่: เขื่อนปราณบุรี
ชื่อสถานที่ในภาษาอังกฤษ: Pran Buri Dam
ประเภท: แหล่งท่องเที่ยวทางธรรมชาติ
ชนิด: เขื่อน/อ่างเก็บน้ำ
ที่ตั้ง: - เพชรเกษม เขาจ้าว ปราณบุรี ประจวบคีรีขันธ์ 77220 ภาคกลาง
รายละเอียด: เขื่อนปราณบุรีนี้เกิดจากเขื่อนดินสร้างปิดกั้นแม่น้ำปราณบุรี มีวิวทิวทัศน์สวยงาม
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 0 3282 5658 , 0 3260 2915, 032-510130, 0801129932
สถานที่ใกล้เคียง: ตั้งอยู่ตำบลหนองตาแต้ม บนถนนเพชรเกษมกิโลเมตรที่ 253
ชื่อสถานที่: ป่าเขาจ้าว
ชื่อสถานที่ในภาษาอังกฤษ: Pa Khao Chao
ประเภท: แหล่งท่องเที่ยวทางธรรมชาติ
ชนิด: เขตรักษาพันธุ์สัตว์ป่า
ที่ตั้ง: - เพชรเกษม เขาจ้าว ปราณบุรี ประจวบคีรีขันธ์ 77220 ภาคกลาง
รายละเอียด: ป่าเขาจ้าว ตั้งอยู่ในเขตตำบลเขาจ้าว ไปตามถนนเพชรเกษม ประมาณกิโลเมตรที่ 253 (เข้าไปประมาณ 4 กิโลเมตร ไปทางเดียวกับอ่างเก็บน้ำเขาจ้าว) พื้นที่ป่าทางตะวันตกของอำเภอปราณบุรี เป็นผืนป่าที่มีความอุดมสมบูรณ์และมีผีเสื้อมากมาย แหล่งท่องเที่ยวที่น่าสนใจได้แก่ น้ำตกแพรกตะคร้อ น้ำตกแพรกตะลุย น้ำตกอินทนิน น้ำตกห้วยกบ หมู่บ้านชาวกะเหรี่ยง เส้นทางตัดผ่านสวนเกษตรของชาวบ้านและเขื่อนปราณบุรี บางส่วนสูงชันเหมาะสำหรับรถขับเคลื่อนสี่ล้อและผู้รักการผจญภัย เพื่อความสะดวกควรนำรถส่วนตัวมาเอง
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.00-17.00 น.
ช่วงเวลาการเปิดให้บริการของปี: -
ติดต่อ: 032-623122
สถานที่ใกล้เคียง: ตั้งอยู่ถนนเพชรเกษม กิโลเมตรที่ 253 ในตำบลเขาจ้าว ห่างจากทางเข้า 4 กิโลเมตร
ชื่อสถานที่: ชายหาดเขากะโหลก
ชื่อสถานที่ในภาษาอังกฤษ: Khao Kalok beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: 304 หมู่ 4 - เขาจ้าว ปราณบุรี ประจวบคีรีขันธ์ 77220 ภาคกลาง
รายละเอียด: ชายหาดสะอาดทรายสีน้ำตาลอ่อน บรรยากาศเงียบสงบ หาดนเรศวรหรือ หาดเขากะโหลก เป็นชายหาดที่ทอดยาวต่อเนื่องจากหาดปราณบุรีจนถึงเขากะโหลก หาดทรายสีน้ำตาลอ่อนละเอียดแลดูสะอาดตา บรรยากาศลมเย็นสบายเงียบสงบ ทางใต้ของหาดมีเขาเล็กๆ ลูกหนึ่งที่มีรูปร่างคล้ายกับกะโหลกศีรษะตั้งตระหง่านอยู่ ชาวบ้านจึงขนานนามเขาลูกนี้ว่า เขากะโหลก
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 24 ชม.
ช่วงเวลาการเปิดให้บริการของปี: -
ติดต่อ: 0 3263 0777
สถานที่ใกล้เคียง: อยู่ห่างจากปากน้ำปราณไปทางทิศใต้ประมาณ 7 กิโลเมตร
ชื่อสถานที่: หมู่บ้านปากน้ำปราณ
ชื่อสถานที่ในภาษาอังกฤษ: Paknampran Village
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: วิถีชีวิตความเป็นอยู่ (ชุมชน)
ที่ตั้ง: - - เขาจ้าว ปราณบุรี ประจวบคีรีขันธ์ 77120 ภาคกลาง
รายละเอียด: ปากน้ำปราณ เป็นบริเวณช่วงที่แม่น้ำปราณบุรีจะไหลลงสู่ทะเล ซึ่งบริเวณนี้เป็นที่ตั้งของชุมชนหรือหมู่บ้านชาวปากน้ำปราณ โดยชาวบ้านส่วนใหญ่จะประกอบอาชีพประมง สัตว์ทะเลต่างๆที่จับมาได้สามารถนำเรือมาเทียบเพื่อขนถ่ายขึ้นมายังแพปลาที่บริเวณนี้ ดังนั้นชุมชนแห่งนี้จึงกลายเป็นศูนย์รวมอาหารทะเล ซึ่งจำหน่ายในราคาถูก โดยอาหารทะเลที่ขึ้นชื่อของที่นี่คือ ปลาหมึกสด ปลาหมึกแดดเดียว ปลาหมึกแห้ง กะปิเคย กุ้งแห้ง ฯลฯนักท่องเที่ยวสามารถซื้อของฝากอาหารทะเล และสามารถเที่ยวชมวิถีชีวิตของชาวปากน้ำปราณได้ที่นี่ และบริเวณใกล้ๆกันจะเป็นที่ตั้งของศาลกรมหลวงชุมพรเขตอุดมศักดิ์ ซึ่งก็ไม่ควรพลาดที่จะเข้าไปสักการะ บริเวณ “ปากน้ำปราณ” คือ บริเวณช่วงที่แม่น้ำปราณบุรีไหลลงสู่ทะเล ชาวบ้านส่วนใหญ่ประกอบอาชีพประมง หมู่บ้านแห่งนี้จึงกลายเป็นศูนย์รวมอาหารทะเลจำหน่ายในราคาย่อมเยาว์ อาหารทะเลที่ขึ้นชื่อของที่นี่ คือ ปลาหมึกสด ปลาหมึกแดดเดียว ปลาหมึกแห้ง กะปิเคย กุ้งแห้ง ฯลฯ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ตลอดวัน
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: -
ชื่อสถานที่: ศาลเจ้าแม่ทับทิมทอง
ชื่อสถานที่ในภาษาอังกฤษ: Khao Chanmae Thapthim Thong
ประเภท: แหล่งท่องเที่ยวทางธรรมชาติ
ชนิด: จุดชมวิว
ที่ตั้ง: 1 บ้านท่าลาดกระดาน - เขาจ้าว ปราณบุรี ประจวบคีรีขันธ์ 77220 ภาคกลาง
รายละเอียด: เป็นจุดชมวิวที่มีความสวยงามมากซึ่งเมื่อมองลงมาก็จะเห็นแม่น้ำปราณบุรีและหมู่บ้านปากน้ำปราณอย่างชัดเจน อีกทั้งยังเป็นที่ตั้งศาลเจ้าแม่ทับทิมทอง ภายในศาลประดิษฐานรูปปั้น เจ้าแม่เทียนโหวเซี้ยบ้อ หรือ เจ้าแม่ทับทิมทองซึ่งมีความศักดิ์สิทธิ์เป็นที่นับถือของชาวปากน้ำปราณอย่างมาก
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-17.00 น.
ช่วงเวลาการเปิดให้บริการของปี: -
ติดต่อ: 032-630777
สถานที่ใกล้เคียง: ตั้งอยู่บริเวณทางแยกบ้านท่าลาดกระดานบนเนินเขาติดแม่น้ำปราณบุรี ตำบลปากน้ำปราณ
ชื่อสถานที่: ตลาดฉัตรไชย
ชื่อสถานที่ในภาษาอังกฤษ: Chatchai Market
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ตลาดน้ำ/ตลาดโบราณ
ที่ตั้ง: - เพชรเกษม ทับใต้ หัวหิน ประจวบคีรีขันธ์ 77110 ภาคกลาง
รายละเอียด: เป็นตลาดเก่าแก่ที่มีชื่อเสียงของหัวหินเป็นที่รู้จักดีในหมู่นักท่องเที่ยวชาวไทยและชาวต่างประเทศ ตลาดแห่งนี้สร้างในปี พ.ศ. 2469 ตามพระราชดำริของพระบาทสมเด็จพระปกเกล้าเจ้าอยู่หัว รัชกาลที่ 7 ในคราวเสด็จแปรพระราชฐานมาประทับ ณ วังไกลกังวลครั้งแรกพร้อมกับสมเด็จพระนางเจ้ารำไพพรรณี โดยราชสกุลฉัตรไชย พลเอกพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพ็ชรอัครโยธินฯ ทรงเป็นหัวหน้าจัดสร้างขึ้นน้อมเกล้าฯ ถวาย ตลาดก่อสร้างด้วยคอนกรีตเสริมเหล็ก ลักษณะของหลังคาเป็นรูป 7 โค้งอันเป็นสัญลักษณ์หมายถึง สร้างในสมัยรัชกาลที่ 7 ปัจจุบันเป็นแหล่งจำหน่ายสินค้าที่ระลึก อาหารสดและแห้ง
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-15.00 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่ริมถนนเพชรเกษมในตัวเมืองหัวหิน
ชื่อสถานที่: หาดกะรนน้อย
ชื่อสถานที่ในภาษาอังกฤษ: Karon Noi Beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - กะรน เมืองภูเก็ต ภูเก็ต 83100 ภาคใต้
รายละเอียด: เป็นหาดที่งดงาม เงียบสงบ เหมาะแก่การเล่นน้ำ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-18.00 น.
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่ทางตอนใต้ของเกาะภูเก็ต ตำบลกะรน เมืองภูเก็ต
ชื่อสถานที่: ศูนย์อนุรักษ์อุทยานใต้ทะเลจุฬาภรณ์
ชื่อสถานที่ในภาษาอังกฤษ: Chulabhorn Marine Park Conservatory Centre
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสัตว์/ศูนย์ฝึกสัตว์/พิพิธภัณฑ์สัตว์
ที่ตั้ง: กองทัพเรือ ภาค 3 หมู่ 5 บ้านทับละมุ - - ท้ายเหมือง พังงา 82120 ภาคใต้
รายละเอียด: ฐานทัพเรือพังงาตั้งขึ้นเพื่อให้ความรู้เกี่ยวกับทรัพยากรธรรมชาติใต้ทะเลแก่นักท่องเที่ยว และประชาชนทั่วไป เป็นอาคาร ๒ ชั้น แสดงนิทรรศการเกี่ยวกับความสำคัญของทรัพยากรธรรมชาติ สิ่งแวดล้อมทางทะเล การฉายสไลด์มัลติวิชั่นเกี่ยวกับใต้ทะเลอันดามัน ศูนย์ฯ แห่งนี้ เปิดบริการทุกวันไม่เสียค่าเข้าชม ตั้งแต่เวลา ๐๘.๓๐–๑๕.๐๐ น. และทางศูนย์ฯ มีบริการที่พักสำหรับนักท่องเที่ยว โทร. ๐ ๗๖๕๙ ๕๑๗๐, ๐ ๗๖๕๙ ๕๐๙๐
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.30-15.00 น.
ช่วงเวลาการเปิดให้บริการของปี: -
ติดต่อ: 0 7644 3299 300, 0 7659 5170, 0 7659 5090
สถานที่ใกล้เคียง: ตั้งอยู่ในกองทัพเรือภาค 3 บ้านทับละมุ ตำบลลำแก่น อำเภอท้ายเหมือง
ชื่อสถานที่: แหลมปะการัง
ชื่อสถานที่ในภาษาอังกฤษ: Laem Pakarang
ประเภท: แหล่งท่องเที่ยวทางธรรมชาติ
ชนิด: จุดชมวิว
ที่ตั้ง: บ้านบางเนียง - - ตะกั่วป่า พังงา 82110 ภาคใต้
รายละเอียด: อยู่ระหว่างเส้นทางตะกั่วป่า-เขาหลัก จากตัวเมืองตะกั่วป่าเลี้ยวขวา กิโลเมตรที่ ๗๘–๗๙ เข้าไปอีก ๕ กิโลเมตร เป็นหาดทรายที่มีซากปะการังเขากวางหักอยู่เต็มหาด เล่นน้ำได้ บรรยากาศร่มรื่นด้วยแนวสน ช่วงเย็น ๆ เหมาะที่จะนั่งชมพระอาทิตย์ตก และใกล้ ๆ แหลมปะการังยังมีที่พักสวย ๆ บรรยากาศดี ๆ ให้นักท่องเที่ยวได้เลือกพักผ่อนอีกด้วย
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-16.30 น.
ช่วงเวลาการเปิดให้บริการของปี: -
ติดต่อ: 0 7648 5243
สถานที่ใกล้เคียง: ตั้งอยู่ตำบลคึกคัก อำเภอตะกั่วป่า
ชื่อสถานที่: เกาะคอเขา
ชื่อสถานที่ในภาษาอังกฤษ: Ko Kho Khao (Kho Khao Island)
ประเภท: แหล่งท่องเที่ยวทางธรรมชาติ
ชนิด: หมู่เกาะ
ที่ตั้ง: - - - ตะกั่วป่า พังงา 82110 ภาคใต้
รายละเอียด: เกาะคอเขา อยู่ในเขตตำบลเกาะคอเขา อำเภอตะกั่วป่า แต่เดิมตำบลเกาะคอเขาเดิมเป็นกิ่งอำเภอเกาะคอเขา เป็นเมืองท่าแห่งหนึ่งของจังหวัดพังงา ที่ทำการกิ่งอำเภอเกาะคอเขา ตั้งอยู่หมู่ที่ ๑ บ้านเมืองใหม่ ต่อมาได้ย้ายที่ว่าการอำเภอไปตั้งอยู่ที่ตำบลคุระเปลี่ยนเป็นกิ่งอำเภอคุระบุรีและเป็นอำเภอคุระบุรีจนถึงปัจจุบัน และเมื่อวันที่ ๓๑ ธันวาคม ๒๕๓๑ กระทรวงมหาดไทยได้มีพระราชกฤษฎีกา เปลี่ยนแปลงเขตอำเภอคุระบุรีกับอำเภอตะกั่วป่า โดยโอนตำบลเกาะคอเขามาขึ้นกับอำเภอตะกั่วป่า เพื่อสะดวกในการติดต่อกับผืนแผ่นดินใหญ่
เกาะคอเขาเป็นสวรรค์ของคนรักธรรมชาติ ชอบดูนก ดูดาว เล่นน้ำทะเล และชอบศึกษานิเวศน์ธรรมชาติกับพรรณพืชแปลกๆ ใจกลางเกาะมีสภาพเป็นป่าพรุ (Peat Swamp Forest) ดินเป็นดินปนทรายสีขาว มีความเค็มสูง ในที่ลุ่มจะกลายเป็นห้วยหนองคลองบึงตื้นๆ กระจายกันอยู่ โดยมีต้นเสม็ดขาวและทุ่งหญ้างอกงามอยู่สลับกัน ส่วนชายน้ำก็จะมีไม้พุ่มและเฟินต่างๆ เพียบ แต่ที่เจ๋งมากคือในน้ำมีบัวบา เป็นบัวสีขาวดอกจิ๋วเดียวให้ชมกันด้วย บริเวณชายน้ำมักมีพืชกินแมลงงอกงามอยู่ดาษดื่น โดยเฉพาะหม้อข้าวหม้อแกงลิง ชนิดหม้อใหญ่บ้าง เล็กบ้าง พวกมันเป็นพืชกินแมลงที่สามารถปรับตัวอยู่ในสภาพนิเวศน์แห้งแล้งขาดแคลนอาหารนี้ได้ โดยพัฒนาให้มีส่วนกระเปาะ (หม้อ) งอกยาวออกไปจากปลายใบ เพื่อใช้ดักจับแมลงมาย่อยกินเป็นอาหารอย่างน่าอัศจรรย์
นอกจากเรื่องธรรมชาติแล้ว บนเกาะคอเขายังมี “เมืองโบราณบ้านทุ่งตึก” ซึ่งคาดว่าน่าจะเก่าแก่นับพันปี มีการค้นพบซากเมืองโบราณ หมู่บ้าน บ่อน้ำ ซากเจดีย์เก่า ซากประภาคาร ซากเครื่องเคลือบจีน และเศษลูกปัดจำนวนมาก ซึ่งมีการมาสำรวจตั้งแต่ปี พ.ศ. 2478 ในภาพเป็นหินที่ใช้รองฐานอาคาร มีหลุมสี่เหลี่ยมตรงกลางใช้ปักไม้ลงไป พบอยู่ทั่วไปในเขตเมืองโบราณทุ่งตึก รวมถึง "ทุ่งสนามบิน" ซึ่งเป็นสนามบินในสงครามโลกครั้งที่ 2 ของทหารญี่ปุ่น ซึ่งปัจจุบันกลายเป็นทุ่งเลี้ยงควายของชาวบ้านไปโดยปริยาย
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: องค์การบริหารส่วนตำบลเกาะคอเขา 0-7641-7017
สถานที่ใกล้เคียง: อยู่ตำบลเกาะคอเขา อำเภอตะกั่วป่า
ชื่อสถานที่: กำแพงค่าย พระยาเสนานุชิต
ชื่อสถานที่ในภาษาอังกฤษ: Fortress Wall
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: กำแพงเมือง/คูเมือง
ที่ตั้ง: - อุดมธารา - ตะกั่วป่า พังงา 82110 ภาคใต้
รายละเอียด: พระยาเสนานุชิต (นุช) ผู้ว่าราชการเมืองตะกั่วป่า เป็นผู้สร้างล้อมรอบจวนที่พำนัก เป็นตัวอย่างกำแพงค่ายป้องกันศัตรูที่ก่อด้วยกรวดทรายผสมปูน หนา ๕๘.๕ เซนติเมตร สูง ๓.๘๐ เมตร ไม่ได้ก่ออิฐถือปูนอย่างกำแพงทั่วไป ลักษณะเป็นรูปสี่เหลี่ยมผืนผ้า กว้าง ๙๕ เมตร ยาว ๑๕๘ เมตร เล่ากันว่าเมื่อคราวเกิดมีพวกอั้งยี่ระหว่างพวกโฮ่งเส่งกับพวกงี่หิ้น (หรือหงี่เห้ง) ในเมืองตะกั่วป่ารบกันเมื่อราว พ.ศ.๒๕๒๔ ราษฎรแตกตื่นหนีภัยเข้ามาอาศัยอยู่ในกำแพงค่าย พวกอั้งยี่ฝ่ายที่สู้ไม่ได้ก็หลบหนีมาอยู่ในค่ายด้วย พระเสนานุชิตสั่งปิดประตูค่ายแล้วมายืนถือดาบบัญชาการป้องกันค่ายที่เชิงเทินหน้าค่ายด้วยตัวเอง แต่เป็นที่น่าเสียดายว่า กำแพงทางด้านใต้ริมถนนอุดมธาราได้ถูกทุบทำลายยาวประมาณ ๒๐ เมตร เพื่อขยายถนนอุดมธาราให้กว้างขึ้นไป ปัจจุบันกำแพงค่ายเป็นทรัพย์สินของตระกูล ณ นคร
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ตั้งอยู่ตำบลตะกั่วป่า อำเภอตะกั่วป่า
ชื่อสถานที่: อ่าวมังกร
ชื่อสถานที่ในภาษาอังกฤษ: Ao Mangkon
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - - คุระบุรี พังงา - ภาคใต้
รายละเอียด: อยู่ทางทิศตะวันออกของเกาะกลางหรือเกาะปาจุมมามีแนวปะการังที่สวยงาม มีฝูงปลาใหญ่ๆ มากมาย
รายละเอียดในภาษาอังกฤษ: -
จุดเด่น: -
เวลาเปิดให้บริการ: -
ช่วงเวลาการเปิดให้บริการของปี: -
ติดต่อ: 1 7647 2145-6, 0 7649 1378, 0 7649 1582
สถานที่ใกล้เคียง: อยู่ทางทิศตะวันออกของเกาะกลางหรือเกาะปาจุมบา อุทยานแห่งชาติหมู่เกาะสุรินทร์
ชื่อสถานที่: สวนจุลกาลสถิตสถานบรรพชนสยาม
ชื่อสถานที่ในภาษาอังกฤษ: ไม่มี
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศูนย์ศึกษาประวัติศาสตร์
ที่ตั้ง: หมู่ 1 - - สัตหีบ ชลบุรี 20180 ภาคตะวันออก
รายละเอียด: สวนจุลกาลสถิตสถานบรรพชนสยาม เป็นสวนที่สร้างถวายสมเด็จพระเจ้าบรมวงศ์เธอกรมหลวงชุมพรเขตรอุดมศักดิ์ เมื่อปี พ.ศ. 2538 ตั้งอยู่ที่ หมู่ 1 ต.พลูตาหลวง ภายในสวนประดิษฐานศาลและรูปปั้นของกรมหลวงชุมพรเขตรอุดมศักดิ์ บุคคลในประวัติศาสตร์ของชาติไทย พระพุทธรูปและรูปปั้นพระเกจิอาจารย์ในอดีต
รายละเอียดในภาษาอังกฤษ: -
จุดเด่น: -
เวลาเปิดให้บริการ: 07.00-18.00น.
ช่วงเวลาการเปิดให้บริการของปี: -
ติดต่อ: 0 3843 7112, 0 3842 3990
สถานที่ใกล้เคียง: อยู่ใกล้สถานนีตำรวจพลูตาหลวง
ชื่อสถานที่: ศูนย์อนุรักษ์พันธุ์เต่าทะเล ฐานทัพเรือสัตหีบ
ชื่อสถานที่ในภาษาอังกฤษ: Sea Turtles Conservation Center Royal Thai Navy
ประเภท: แหล่งท่องเที่ยวทางธรรมชาติ
ชนิด: เขตรักษาพันธุ์สัตว์ป่า
ที่ตั้ง: - สุขุมวิท นาจอมเทียน สัตหีบ ชลบุรี 20180 ภาคตะวันออก
รายละเอียด: ภายในศูนย์อนุรักษ์พันธุ์เต่าทะเลได้ถูกแบ่งออกเป็น 2 ส่วนใหญ่ ๆ ด้วยกัน คือ ส่วนที่ 1 เป็นอาคารบรรยายให้ความรู้แก่ผู้มาเที่ยวชมศูนย์อนุรักษ์พันธุ์เต่าทะเลเกี่ยวกับ วงจรชีวิตของเต่าทะเล โดยจัดให้มีการฉาย วีดิทัศน์ขนาดความยาว 7 นาที และ 12 นาที อีกทั้งจัดให้มีห้องแสดงนิทรรศการเกี่ยวกับเต่าทะเล ในส่วนของรายชะเอียดด้านต่าง ๆ ไม่ว่าจะเป็นข้อมูลของแหล่งวางไข่เต่าทะเลในประเทศไทย ลักษณะเฉพาะ ของเต่าทะเลแต่ละชนิด การดูแลรักษา หรือข่าวคราว ต่าง ๆ เกี่ยวกับสถานการณ์เต่าทะเลในประเทศไทย ส่วนที่ 2 จะเป็นบ่ออนุบาลเต่าทะเลซึ่งจะมีเต่าทะเลในช่วงอายุที่แตกต่างกันไป ซึ่งการดำเนินงาน ของกองทัพเรือ โดยหน่วยรักษา ทรัพยากรธรรมชาติและอนุรักษ์พันธุ์เต่าทะเลจะกระทำโดยการจัดเจ้าหน้าที่ เฝ้าตรวจประจำตามหา ดต่าง ๆ บนเกาะคราม เกาะอีร้า และเกาะจาน รวม 16 หาดด้วยกัน เพื่อเฝ้าตรวจ การลักลอบเก็บไข่เต่าทะเล การทำลายแหล่งขยายพันธุ์เต่าทะเล รวมทั้งการเก็บ รวบรวมไข่เต่าทะเล จากหาดต่าง ๆ นำไปเพาะฟักในพื้นที่ ที่เตรียมไว้จนกระทั่งเกิดเป็นลูกเต่า หลังจากนั้นจึงดำเนินงาน ในขั้นตอน ของการอนุบาลลูกเต่าก่อนกลับคืน สู่ธรรมชาติต่อไป
รายละเอียดในภาษาอังกฤษ: -
จุดเด่น: -
เวลาเปิดให้บริการ: 08.30-17.00น.
ช่วงเวลาการเปิดให้บริการของปี: -
ติดต่อ: 0 3843 1477
สถานที่ใกล้เคียง: อยู่ใกล้หน่วยบัญชาการต่อสู้อากาศยานและรักษาชายฝั่ง
ชื่อสถานที่: เรือรบหลวงจักรีนฤเบศร์
ชื่อสถานที่ในภาษาอังกฤษ: HTMS Chakri Naruebet
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - - นาจอมเทียน สัตหีบ ชลบุรี 20180 ภาคตะวันออก
รายละเอียด: ร.ล.จักรีนฤเบศร เป็นเรือบรรทุกเฮลิคอปเตอร์ขนาดใหญ่ ลำแรกในภูมิภาคเอเชียตะวันออกเฉียงใต้ มีระวางขับน้ำมากถึง 11,743 ตัน สามารถทนต่อคลื่น ลมรุนแรงได้ในระดับ 9 ซึ่งคลื่นมีความสูงถึง 13.8 เมตร และเพื่อให้การต่อเรือเป็นไปอย่างคุ้มค่า กองทัพเรือจึงได้พิจารณากำหนดคุณลักษณะเฉพาะของเรือ ให้สามารถทำหน้าที่เป็นฐานปฏิบัติการในทะเล เพื่อต่อระยะทำการของอากาศยานและเรือรบของกองทัพเรือให้สามารถปฏิบัติภารกิจหน้าที่คุ้มครองผลประโยชน์ ของชาติทางทะเล และปกป้องอธิปไตยของชาติได้อีกด้วย ร.ล.จักรีนฤเบศร ได้รับมอบหมายให้ปฏิบัติภารกิจสำคัญในยามสงบและยามสงคราม ได้แ่ก่ ยามสงบ ิ - การช่วยเหลือผู้ประสบภัยพิบัติ - ปฏิบัติการค้นหาและช่วยเหลือผู้ประสบภัยในทะเล - ปฏิบัติการอพยพประชาชน - ปฏิบัติการควบคุมและรักษาสิ่งแวดล้อมในทะเลและบริเวณชายฝั่ง - คุ้มครองผลประโยชน์ของชาติในทะเล ยามสงคราม - ทำหน้าที่เป็นเรือธง ควบคุม บังคับบัญชากองเรือในทะเล - ควบคุมการปฏิบัติการป้องกันภัยทางอากาศให้กับกองเรือ - ควบคุมการปฏิบัติการป้องกันภัยผิวน้ำให้กับกองเรือ - ควบคุมการปฏิบัติการปราบเรือดำน้ำให้กับกองเรือ - สนับสนุนการปฏิบัติการทางทหาร
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดให้เข้าชมทุกวันเวลา 09.00-16.00น.
ช่วงเวลาการเปิดให้บริการของปี: -
ติดต่อ: 0 3843 9479
สถานที่ใกล้เคียง: ร.ล.จักรีนฤเบศร ท่าเทียบเรือจุกเสม็ด ฐานทัพเรือสัตหีบ
ชื่อสถานที่: หาดนางรอง
ชื่อสถานที่ในภาษาอังกฤษ: Nang Rong Beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - - สัตหีบ ชลบุรี 20180 ภาคตะวันออก
รายละเอียด: ตั้งอยู่ในบริเวณท่าเรือจุกเสม็ด ฐานทัพเรือสัตหีบ อยู่ในความดูแลของกองทัพเรือ เป็นหาดคู่แฝดที่อยู่ติดกันมีเพียงแหลมหินเล็กๆ กั้น สามารถเดินถึงกันได้ ทั้งสองหาดนี้มีน้ำทะเลใส ทรายขาว สวยที่สุดของทะเลชลบุรี (ไม่รวมชายหาดบนเกาะ) ปัจจุบันหาดนางรำ หาดนางรองมีนักท่องเที่ยวเยอะกว่าแต่ก่อนมาก เนื่องจากว่ามีคนรู้จักมากขึ้น ชายหาดบรรยากาศดี เล่นน้ำทะเลได้ มีแนวร่มเงาต้นสน สามารถปูเสื่อใต้ต้นไม้ได้ ทำอาหารริมหาดได้ นำเครื่องดื่ม-อาหารเข้ามาทานได้ มีของกินขายเยอะ ห้องน้ำ ที่อาบน้ำจืดสะดวก
รายละเอียดในภาษาอังกฤษ: -
จุดเด่น: -
เวลาเปิดให้บริการ: 06.00-18.00น.
ช่วงเวลาการเปิดให้บริการของปี: -
ติดต่อ: 0 3830 8126
สถานที่ใกล้เคียง: อยู่ใกล้หาดนางรำ
ชื่อสถานที่: วัดสัตหีบ
ชื่อสถานที่ในภาษาอังกฤษ: Wat Sattahip
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: 333 หมู่ 1 เทศบาล9 นาจอมเทียน สัตหีบ ชลบุรี 20180 ภาคตะวันออก
รายละเอียด: วัดสัตหีบ หรือ วัดหลวงปู่อี๋ เป็นวัดที่มีชื่อเสียงของอำเภอสัตหีบ ตั้งอยู่ในตัวอำเภอสัตหีบ จังหวัดชลบุรี ด้านหลังวัดติดทะเล เป็นวัดที่สร้างขึ้นในสมัยสมเด็จพระจุลจอมเกล้าเจ้าอยู่หัว รัชกาลที่ 5 โดยวัดถูกสร้างขึ้นเมื่อ พ.ศ 2442 นายขำ และ นางเอียง ทองขำโยมบิดาและโยมมารดาของหลวงปู่ฯ ได้ขอพระราชทานที่ดินว่างเปล่าเป็นป่าไม้ที่ไม่มีเจ้าของ พระองค์ฯทรงอนุญาตให้สร้างวัดได้ ด้านเหนือติดทางเกวียน ด้านใต้ติดทะเลและด้านตะวันตกติดป่า ด้านตะวันออกติดที่ดินบ้านสัตหีบ โดยในปัจจุบันวัดนี้มีเนื้อที่จำนวน 30 ไร่ 28 ตารางวา ได้รับพระราชทาน วิสุงคามสีมาอุโบสถหลังแรกเมื่อวันที่ 21 กันยายน ร.ศ. 138 พ.ศ. 2463 โดยอดีตนั้นหลวงพ่ออี๋ หรือพระครูวรเวทมุนี เป็นเจ้าอาวาสวัดท่านแรกแห่งวัดสัตหีบ พระเกจิอาจารย์ชื่อดังในภาคตะวันออก ท่านเป็นที่กล่าวขวัญกันในเรื่องความเป็นผู้เชี่ยวชาญการวิปัสสนากรรมฐาน และปลุกเสกเครื่องลางของขลัง เป็นที่นับถือเลื่อมใสของชาวบ้านในชุมชน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-16.30 น.
ช่วงเวลาการเปิดให้บริการของปี: -
ติดต่อ: 08 1905 0166
สถานที่ใกล้เคียง: ตั้งอยู่ในตัวอำเภอสัตหีบ ถนนเทศบาล 9 ด้านหลังวัดติดทะเล อยู่ติดกับสวนสาธารณะหนองตะเคียน
ชื่อสถานที่: สวนสนุกพัทยาปาร์ค
ชื่อสถานที่ในภาษาอังกฤษ: Pattaya Park Beach Resort
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: สวนสนุก/สวนน้ำ
ที่ตั้ง: 345 หมู่ 12 - - บางละมุง ชลบุรี 20150 ภาคตะวันออก
รายละเอียด: Pattaya Water Park สวนน้ำที่เป็นที่ขึ้นชื่อของเมืองพัทยา ที่ตั้งอยู่บนหาดจอมเทียน มีเนื้อที่ประมาณ 80 ไร่ ภายในมีสระน้ำวนขนาดใหญ่ สระน้ำสำหรับเด็ก และสไลเดอร์ขนาดยักษ์ที่เป็นไฮไลต์ของสวนน้ำมีทั้งแบบทางตรงและลอดอุโมงค์ นอกจากสระว่ายน้ำหลากหลายแล้ว ทางสวนน้ำยังมีสวนสนุกสำหรับครอบครัวให้ได้สนุกพักผ่อนกันอย่างเต็มที่ ทั้ง ไวกิ้ง, รถไฟเหินเวหา, ชิ้งช้าหมุน และที่ขาดไม่ได้คือ ทาวน์เวอร์ช๊อต ที่สูงประมาณตึก 4 ชั้น แล้วเด้งขึ้นลงเหมาะสำหรับคนที่ชอบความเร้าใจ และอีกเครื่องเล่นที่พลาดไม่ได้คือโรยตัวพัทยาปาร์ค ที่จะพาคุณโรยตัวลงมาจากตึกสูง 55 ชั้น เพื่อชมวิวความสวยงามของเมืองพัทยาโดยไม่มีอะไรมาบดบัง นอกจากนี้ Pattaya Water Park ยังมีโรงแรมและบ้านพักไว้บริการนักท่องเที่ยวอีกด้วย
มีสระน้ำวน สไลเดอร์สูงใหญ่ และเครื่องเล่นนานาชนิด มีหอคอยพัทยาปาร์คสูง 55 ชั้น
รายละเอียดในภาษาอังกฤษ: -
จุดเด่น: -
เวลาเปิดให้บริการ: 10.00-19.00น.
ช่วงเวลาการเปิดให้บริการของปี: -
ติดต่อ: 064 936 1112
สถานที่ใกล้เคียง: อยู่ใกล้แหลมบารีฮาย ตำบลหนองปรือ
ชื่อสถานที่: ศูนย์วิจัยข้าวโพดข้าวฟ่างแห่งชาติ
ชื่อสถานที่ในภาษาอังกฤษ: National Corn and Sorghum Research Center
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ไร่/สวนเกษตร (ฟาร์มสัตว์/ประมง)
ที่ตั้ง: 298 หมู่ 1 บ้านปางอโศก มิตรภาพ - ปากช่อง นครราชสีมา 30320 ภาคตะวันออกเฉียงเหนือ
รายละเอียด: "ศูนย์วิจัยข้าวโพดและข้าวฟ่างแห่งชาติ" ภายใต้การดูแลของ มหาวิทยาลัยเกษตรศาสตร์ หรือ ที่ใครๆ คุ้นเคยกันในชื่อ “ไร่สุวรรณ” ด้วยบรรยากาศเย็นสบาย พร้อมทิวทัศน์ทุ่งข้าวโพด, ดอกทานตะวัน กลางหุบเขา และธรรมชาติโดยรอบที่ยังคงความสมบูรณ์อยู่ ทั้งหมดอยู่บนเนื้อที่กว่า 400 ไร่
ไร่ข้าวโพดหวานสุวรรณ หรือสถานีวิจัยพืชไร่สุวรรณวาจกกสิกิจ เป็นหน่วยงานในสังกัดสถาบันอินทรีจันทรสถิตย์เพื่อการค้นคว้าและพัฒนาพืชศาสตร์ มหาวิทยาลัยเกษตรศาสตร์ ทำการวิจัยและพัฒนาการผลิตข้าวโพดข้าวฟ่างและพืชไร่ (Field Crop) แบบครบวงจร ทำการเพาะปลูกและวิจัยข้าวโพดหวานมานาน ข้างหน้าไร่จะมีร้านขายของอยู่ มีข้าวโพดหวานขาย มีทั้งแบบต้มและแบบยังไม่ต้ม รวมทั้งน้ำนมข้าวโพดและสินค้าการเกษตรของบริเวณนั้นขายอยู่ด้วย
พื้นที่ของ"ไร่สุวรรณ" เดิมชื่อว่า " ไร่ธนะฟาร์ม" เป็นที่ดินของ ฯพณฯ ท่านจอมพลสฤษดิ์ ธนรัชต์ อดีตนายกรัฐมนตรี ใช้สำหรับปลูกข้าวโพดและพืชไร่อื่นๆ รวมทั้งเลี้ยงสัตว์ด้วยวิธีการที่ทันสมัยเพื่อเป็นตัวอย่างของคนในท้องถิ่น และบริเวณใกล้เคียง หลังจากที่ท่านอสัญกรรม เมื่อปี พ.ศ.2506 ทรัพย์สินของท่านได้ตกเป็นของรัฐบาล ต่อมาในปี พ.ศ.2508 มหาวิทยาลัยเกษตรศาสตร์ ได้รับมอบ"ไร่ธนะฟาร์ม" จากกรมธนารักษ์ กระทรวงการคลัง เพื่อจัดตั้งและพัฒนาไร่แห่งนี้ให้เป็นสถานที่สำหรับฝึกงานให้กับนิสิตคณะกสิกรรมและสัตวบาล โดยตั้งชื่อว่า " สถานีฝึกนิสิตเกษตรสุวรรณวาจกกสิกิจ ต่อมาได้เปลี่ยนชื่อใหม่เป็น "สถานีวิจัยพืชไร่สุวรรณวาจกกสิกิจ" จวบจนปัจจุบัน
ผลิตผลข้าวโพดหวานของที่นี่จะทยอยปลูกในแปลงทั้งปี และมีจำหน่ายให้ผู้ที่ผ่านไปมาบริเวณด้านหน้าฟาร์ม นอกจากนั้นยังปลูกข้าวโพดไร่เพื่อไปผลิตอาหารสัตว์ มีแปลงผลิตเมล็ดพันธุ์งา และถั่วเหลือง ทิวทัศน์ในไร่สวยงามมาก เป็นบรรยากาศของทุ่งข้าวโพดอยู่กนลางหุบเขาและ เคยใช้เป็นฉากถ่ายละครหลายเรื่อง
ปัจจุบันมีการจัดกิจกรรมทางด้านทัวร์เกษตร สำหรับหมู่คณะที่สนใจศึกษา เทคโนโลยีการเกษตร เช่น กระบวนการผลิต การเก็บเกี่ยวข้าวโพดหวาน ฯลฯ และกิจกรรมการท่องเที่ยวเชิงอนุรักษ์ เดินป่า ไร่สุวรรณมีพื้นที่ประมาณ 3,000 ไร่ โดยมีแนวเขากั้นเป็นแนวแบ่งระหว่างด้าน หน้าและด้านหลังเขา ซึ่งภูเขายังคงสภาพป่าที่สมบูรณ์ มีสัตว์อาศัยอยู่หลายชนิด เช่น ลิง ไก่ป่า นก กระรอก ฯลฯ
รายละเอียดในภาษาอังกฤษ: -
จุดเด่น: -
เวลาเปิดให้บริการ: จันทร์-พฤหัส 08.00-18.00 น. ศุกร์-เสาร์-อาทิตย์ วันหยุดนักขัตฤกษ์ 08.00-19.00 น.
ช่วงเวลาการเปิดให้บริการของปี: -
ติดต่อ: 0 4436 1770-4, 08 015 8680
สถานที่ใกล้เคียง: ตั้งอยู่ริมถนนมิตรภาพ บริเวณหลักกิโลเมตรที่ 155 ตำบลกลางดง อำเภอปากช่อง
ชื่อสถานที่: วัดธรรมจักรเสมาราม
ชื่อสถานที่ในภาษาอังกฤษ: Thammachak Semaram Temple
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ชุมชนโบราณ/โบราณสถาน/โบราณวัตถุ
ที่ตั้ง: บ้านคลองขวาง - - สูงเนิน นครราชสีมา 30170 ภาคตะวันออกเฉียงเหนือ
รายละเอียด: แต่เดิมบริเวณนี้เป็นศาสนสถานในสมัยทวารวดี มีโบราณวัตถุที่สำคัญคือ พระพุทธรูปปางไสยาสน์ ก่อสร้างด้วยหินทรายแดงขนาดใหญ่หลายๆก้อนประกอบกันขึ้นตามแนวทิศเหนือทิศใต้ มีความยาว 13.30 เมตร สูง 2.50 เมตร สันนิษฐานว่าสร้างขึ้นราว พ.ศ. 1200 พระเศียรอยู่ทางทิศใต้ หันหน้าไปทางทิศตะวันออก พระพักตร์ค่อนข้างเหลี่ยมประกอบด้วยหินทรายสี่แผ่นวางซ้อนกัน พระวรกายประกอบด้วยหินทรายรวมกันเป็นแผ่นในแนวตั้ง นอกจากนี้ยังมี ธรรมจักรหินทราย มีหน้ากาลทั้ง 2 ด้าน เส้นผ่าศูนย์กลาง 141 เซนติเมตรตอนล่างสลักลายคล้ายหน้าพนัสบดี( เจ้าป่า ต้นโพธิ์ ต้นไทร) เก็บรักษาไว้ในศาลา ส่วนโบราณวัตถุอื่น ๆได้แก่พระพุทธรูปสำริด พระพิมพ์ดินเผา ลูกปัดแก้ว แวดินเผาที่ใช้ปั่นด้าย และศิลาจารึก จัดแสดงไว้ที่พิพิธภัณฑสถานแห่งชาติพิมาย
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 24 ชั่วโมง
ช่วงเวลาการเปิดให้บริการของปี: -
ติดต่อ: 08 9946 0149
สถานที่ใกล้เคียง: อยู่ที่บ้านคลองขวาง ตำบลเสมา ห่างจากที่ว่าการอำเภอสูงเนินประมาณ 6 กิโลเมตร
ชื่อสถานที่: ศูนย์สารสนเทศลิปตพัลลภ
ชื่อสถานที่ในภาษาอังกฤษ: Liptapanlop Information Technology Center
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ประวัติความเป็นมา
ที่ตั้ง: - มิตรภาพ - ปากช่อง นครราชสีมา 30130 ภาคตะวันออกเฉียงเหนือ
รายละเอียด: ที่นี่เป็นศูนย์บริการข้อมูลการเดินทางท่องเที่ยวในจังหวัดต่าง ๆ ในภาคตะวันออกเฉียงเหนือและเป็นจุดพักรถเพื่อเปลี่ยนอิริยาบถและผ่อนคลายความตึงเครียดจากการเดินทาง โดยมีสิ่งอำนวยความสะดวกครบครันไว้รองรับ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: -
สถานที่ใกล้เคียง: ห่างจากสวนท้าวสุรนารี 1 กิโลเมตร ใกล้ที่พักริมทางลำตะคอง ตำบลหนองสาหร่าย อำเภอปากช่อง
ชื่อสถานที่: น้ำตกกองแก้ว
ชื่อสถานที่ในภาษาอังกฤษ: Kong Kaeo Waterfall
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: - ธนะรัชต์ - ปากช่อง นครราชสีมา 30130 ภาคตะวันออกเฉียงเหนือ
รายละเอียด: เป็นน้ำตกเตี้ยๆ ที่เกิดจากห้วยลำตะคอง ในฤดูฝนจะดูสวยงามมากเหมาะสำหรับการเล่นน้ำ ใกล้บริเวณน้ำตกจะมีสะพานแขวนลำห้วยถึง 2 สะพาน ห้วยลำตะคอง เป็นแนวแบ่งเขต 2 จังหวัด คือ จังหวัดนครนายกและจังหวัดนครราชสีมา น้ำตกแห่งนี้อยู่ห่างจากศูนย์บริการนักท่องเที่ยวเขาใหญ่ ประมาณ 100 เมตร
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดทุกวัน 06.00 - 17.00 น.
ช่วงเวลาการเปิดให้บริการของปี: -
ติดต่อ: 08 6092 6529, 08 6092 6531
สถานที่ใกล้เคียง: อยู่ในเขตอุทยานแห่งชาติเขาใหญ่ ห่างที่ทำการอุทยานฯ 100 เมตร ตำบลหมูสี อำเภอปากช่อง
ชื่อสถานที่: วัดพระธาตุจอมทอง
ชื่อสถานที่ในภาษาอังกฤษ: Phathat Chom Thong Temple
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: ศาสนสถาน (วัด/โบสถ์/มัสยิด ฯลฯ)
ที่ตั้ง: หมู่ 1 บ้านทุ่งพร้าว - - แม่สะเรียง แม่ฮ่องสอน 58110 ภาคเหนือ
รายละเอียด: วัดจอมทอง ตั้งอยู่ห่างจากอำเภอแม่สะเรียง 1 กิโลเมตร ตามเส้นทางสายแม่สะเรียง-แม่สอด แยกทางซ้ายมือบริเวณสถานีวิทยุกระจายเสียงแห่งประเทศไทย จังหวัดแม่ฮ่องสอน วัดนี้มีจุดเด่นที่พระพุทธรูปขนาดใหญ่ซึ่งประดิษฐานอยู่บนยอดเขาและบนลานพระพุทธรูปนี้สามารถชมทิวทัศน์อันสวยงามของอำเภอแม่สะเรียงได้ โดยเฉพาะบรรยากาศยามพระอาทิตย์ตกในช่วงเย็น
“วัดพระธาตุจอมมอญ” ตั้งอยู่ตำบลบ้านกาด ทางทิศตะวันตกของเมือง เป็นปูชนียสถานที่เก่าแก่ ถือว่าเป็นพระธาตุศักดิ์สิทธิ์ที่ชาวบ้านเคารพกราบไหว้ แม้ชื่อวัดจะลงท้ายด้วย “มอญ” แต่ศิลปะที่เห็นกลับไม่ปรากฏว่าเป็นศิลปะมอญเลย จะเป็นจีนผสมล้านนาและพม่าเสียส่วนใหญ่ คงเป็นเพราะการบูรณะวัดในสมัยพระอาจารย์สวัสดิ์ ที่ส่วนใหญ่เป็นญาติโยมคนไทยเชื้อสายจีน จึงทำให้สิ่งปลูกสร้างได้รับอิทธิพลศิลปะจีน เช่น วิหารพระอวโลกิเตศวร พระสังกัจจายน์ และผสมด้วยศิลปะล้านนา เช่น พระอุโบสถ หอพระไตรปิฎก
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: 0 5368 2743, 08 6181 3600
สถานที่ใกล้เคียง: ตั้งอยู่บ้านทุ่งพร้าว ตำบลแม่สะเรียง อำเภอแม่สะเรียง
ชื่อสถานที่: อนุสรณ์สถานมิตรภาพไทย-ญี่ปุ่น
ชื่อสถานที่ในภาษาอังกฤษ: Thai Japan Friendship Memorial Hall
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: - - - ขุนยวม แม่ฮ่องสอน 58140 ภาคเหนือ
รายละเอียด: ในพิพิธภัณฑ์จัดการแสดงเรื่องราวทางประวิติศาสตร์สมัยสงครามโลกครั้งที่ 2 ที่ใช้เส้นทางปาย-ขุนยวม อนุสรณ์สถานมิตรภาพ ไทย-ญี่ปุ่นตั้งอยู่ตรงข้ามวัดม่วยต่อ ต.ขุนยวม อ.ขุนยวม จ.แม่ฮ่องสอน เปิดให้เข้าชมทุกวัน ตั้งแต่ 08.00-17.00 น. ปิดพักเที่ยง 12.00-13.00 น. ค่าเข้าชม คนไทย (ผู้ใหญ่) 20 บาท (เด็ก) 10 บาท ชาวต่างชาติ (ผู้ใหญ่) 50 บาท (เด็ก) 20 บาท สอบถามโทร. 0 5369 1466
อนุสรณ์สถานฯ แห่งนี้ เปิดเป็นพิพิธภัณฑ์ตั้งแต่ปี 2539 โดยแบ่งการจัดแสดงออกเป็น 3 ส่วนหลัก ส่วนแรกจัดแสดงข้อมูลพื้นฐานของ อำเภอขุนยวม ซึ่งเดิมสำเนียงท้องถิ่นออกเสียงเป็น “กุ๋นยม” คำว่ากุ๋น หมายถึงภูเขา ที่เป็นแหล่งกำเนิดของแม่น้ำ ส่วนคำว่า ยม หมายถึงไม้ยมซึ่งขึ้นอยู่ตามภูเขาแถบนี้เป้นจำนวนมาก และมีความหลากหลายของชาติพันธุ์ ทั้งชาวไทใหญ่ ชาวปกาเกอะญอ ม้ง และ เลอเว๊อะ
ส่วนที่ 2 จัดแสดงเหตุการณ์ของขุนยวมในสมัยสงครามโลกครั้งที่ 2 จึงเป็นการเปลี่ยนแปลงสภาพสังคมอย่างฉับพลัน ทหารญี่ปุ่นและชาวขุนยวมต่างเอื้ออาทรในเรื่องเสบียงอาหารและสินค้าต่างๆ เป็นจุดเริ่มต้นของตำนานแห่งมิตรภาพและน้ำใจระหว่างกัน ข้อมูลจัดแสดงยังบอกถึงจำนวนทหารญี่ปุ่นที่เข้ามารบในพม่า และถอนทัพจากพม่าเข้ามาไทย ราว 270,000 นาย โดยมีวัดม่วยต่อ เป็นกองบัญชาการ และโรงพยาบาลใหญ่ของค่าย ส่วนวัดขุ่ม เป็นที่ตั้งกองทหารสื่อสาร และวัดต่อแพ เป็นที่ตั้งของกองกำลังทหารญี่ปุ่นที่เคลื่อนพลมาจากพม่า และเป็นที่จัดแสดง ผ้าไหมญี่ปุ่น บนผืนผ้าเขียนด้วยลายพระหัตถ์ของสมเด็จพระจักรพรรดิฮิโรฮิโต้ ถึงเหตุผลที่ญี่ปุ่นต้องเข้าร่วมสงคราม กล่าวกันว่ามีเพียง 5 ผืนเท่านั้น นอกจากนั้นยังมีแท่นบูชา และดาบซามูไร เครื่องแต่งกาย ทั้งเสื้อผ้าและหมวกเหล็ก และเครื่องใช้ส่วนตัว เครื่องรางแบบญี่ปุ่นที่ใช้ห้อยติดตัว กล้องถ่ายภาพ อุปกรณ์เครื่องเขียน อีกทั้งยังมีอาวุธ ทั้งปืนสั้น ปืนยาว และหีบบรรจุยุทธภัณฑ์และลังกระสุนจำนวนมาก
ส่วนที่ 3 แสดงถึงประเพณี วัฒนธรรมและความเป็นอยู่ของชาวไทใหญ่ และสถานที่สำคัญต่างๆ ในอำเภอขุนยวม
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน ตั้งแต่เวลา 08.30 น. – 17.00 น.
ในช่วงฤดูการท่องเที่ยว จะมีการเปิดให้บริการถึงเวลา 20.00 น.
ช่วงเวลาการเปิดให้บริการของปี: -
ติดต่อ: 0 5369 1117, 0 5369 1466, 0 5369 1019 (เทศบาลขุนยวม)
สถานที่ใกล้เคียง: อยู่ติดกับศูนย์วัฒนธรรมท้องถิ่น ตรงข้ามกับวัดม่วยต่อ ตำบลขุนยวม อำเภอขุนยวม
ชื่อสถานที่: พระตำหนักปางตอง
ชื่อสถานที่ในภาษาอังกฤษ: Pang Tong Palace
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: โครงการหลวง/โครงการพระราชดำริ
ที่ตั้ง: บ้านปางตอง - - เมืองแม่ฮ่องสอน แม่ฮ่องสอน 58000 ภาคเหนือ
รายละเอียด: ตัวเรือนประทับแรมตั้งอยู่บนยอดเขาสูงที่บ้านปางตอง ในโครงการพัฒนาพื้นที่สูงปางตอง
รายละเอียดในภาษาอังกฤษ: -
จุดเด่น: -
เวลาเปิดให้บริการ: 8.30-16.30 น.
ช่วงเวลาการเปิดให้บริการของปี: -
ติดต่อ: 0 5306 1531
สถานที่ใกล้เคียง: ตั้งอยู่บ้านปางตอง ตำบลหมอกจำแป่ ใกล้กับวนอุทยานน้ำตกผาเสื่อ
ชื่อสถานที่: น้ำตกผาเสื่อ
ชื่อสถานที่ในภาษาอังกฤษ: Pha Sua Waterfall
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: บ้านหมอกเจ้าแป่ - จองคำ เมืองแม่ฮ่องสอน แม่ฮ่องสอน 58000 ภาคเหนือ
รายละเอียด: น้ำตกผาเสื่อ ตั้งอยู่ในเขตตำบลหมอกจำแป่ บนทางหลวงหมายเลข ๑๐๙๕ สายแม่ฮ่องสอน-ปาย บริเวณกิโลเมตรที่ ๑๙๑ แยกไปตามทางขึ้นสู่พระตำหนักปางตอง ห่างจากถนนประมาณ ๑๐๐ เมตร รวมระยะทางห่างจากตัวเมืองประมาณ ๒๖ กิโลเมตร น้ำตกแห่งนี้ไหลลงมาจากน้ำตกแม่สะงาในพม่า เป็นน้ำตกขนาดกลางสูงประมาณ ๑๐ เมตร กว้าง ๑๕ เมตร ในฤดูฝนสายน้ำตกปกคลุมเต็มหน้าผาหินกว้างลักษณะคล้ายเสื่อปูลาด มีน้ำตลอดปีช่วงที่เหมาะสมจะไปท่องเที่ยวคือเดือนกรกฎาคม-กันยายน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: 0 5361 9036
สถานที่ใกล้เคียง: อยู่ในเขตอุทยานแห่งชาติถ้ำปลา-น้ำตกผาเสื่อ ตำบลหมอกจำแป่ อำเภอเมืองแม่ฮ่องสอน
ชื่อสถานที่: อุทยานแห่งชาติถ้ำปลา-น้ำตกผาเสื่อ
ชื่อสถานที่ในภาษาอังกฤษ: Thampla-Namtok Pha Suea National Park
ประเภท: แหล่งท่องเที่ยวทางธรรมชาติ
ชนิด: ถ้ำ
ที่ตั้ง: 70 หมู่ 1 บ้านห้วยผา - จองคำ เมืองแม่ฮ่องสอน แม่ฮ่องสอน 58000 ภาคเหนือ
รายละเอียด: มีพื้นที่ประมาณ 488 ตารางกิโลเมตร อยู่ในเขตพื้นที่อำเภอเมืองแม่ฮ่องสอน และอำเภอปางมะผ้า ภูมิประเทศเป็นเทือกเขาสลับซับซ้อน ประกอบด้วยป่าดิบเขา ป่าสนเขา ป่าเบญจพรรณ และป่าเต็งรัง สถานที่น่าสนใจในอุทยานได้แก่     ถ้ำปลา ตั้งอยู่ที่บ้านห้วยผา ตำบลห้วยผา ห่างจากตัวเมืองประมาณ 17 กิโลเมตร ใช้ทางหลวงหมายเลข 1095 สายแม่ฮ่องสอน-ปาย กิโลเมตรที่ 191-192 สามารถเดินทางไปชมได้ทุกฤดูกาล บริเวณโดยรอบเป็นลำธารและป่าเขา ถ้ำปลาตั้งอยู่บริเวณเชิงเขามีลักษณะเป็นแอ่งน้ำขนาดใหญ่กว้างประมาณ 2 เมตร ลึก 1.50 เมตร   ภายในแอ่งน้ำมีน้ำไหลออกจากถ้ำใต้ภูเขาอยู่ตลอดเวลา และมีปลาตัวโต ๆ อาศัยอยู่เป็นจำนวนมาก เรียกว่าปลามุงหรือปลาคังเป็นปลามีเกล็ดขนาดใหญ่ ในวงศ์เดียวกับปลาคาร์พ และถึงแม้จะมีอยู่เป็นจำนวนมาก แต่ก็ไม่มีใครกล้าทำอันตราย เนื่องจากมีความเชื่อว่าเป็นปลาเจ้า หากใครนำไปรับประทานแล้วจะต้องมีอันเป็นไป      น้ำตกผาเสื่อ ตั้งอยู่ในเขตตำบลหมอกจำแป่ บนทางหลวงหมายเลข 1095 สายแม่ฮ่องสอน-ปาย บริเวณกิโลเมตรที่ 191 แยกไปตามทางขึ้นสู่พระตำหนักปางตอง ห่างจากถนนประมาณ 100 เมตร  รวมระยะทางห่างจากตัวเมืองประมาณ 26 กิโลเมตร น้ำตกแห่งนี้ไหลลงมาจากน้ำตกแม่สะงาในพม่า เป็นน้ำตกขนาดกลางสูงประมาณ 10 เมตร กว้าง 15 เมตร ในฤดูฝนสายน้ำตกปกคลุมเต็มหน้าผาหินกว้างลักษณะคล้ายเสื่อปูลาด มีน้ำตลอดปีช่วงที่เหมาะสมจะไปท่องเที่ยวคือเดือนกรกฎาคม-กันยายน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 08.00-16.30 น.
ช่วงเวลาการเปิดให้บริการของปี: -
ติดต่อ: 08 2191 1746 , 08 2191 1746
สถานที่ใกล้เคียง: อยู่เชิงเขาดอยถ้ำปลา ตำบลห้วยผา ห่างจากตัวเมืองแม่ฮ่องสอน 17 กิโลเมตร
ชื่อสถานที่: น้ำตกผาบ่อง
ชื่อสถานที่ในภาษาอังกฤษ: Pha Bong Waterfall
ประเภท: แหล่งท่องเที่ยวทางธรรมชาติ
ชนิด: น้ำตก
ที่ตั้ง: บ้านผาบ่อง - จองคำ เมืองแม่ฮ่องสอน แม่ฮ่องสอน 58000 ภาคเหนือ
รายละเอียด: น้ำตกผาบ่อง บ้านผาบ่อง มีอีกชื่อหนึ่งว่าน้ำตกดำข่อน เพราะเกิดจากสายน้ำของห้วยดำข่อนที่ไหลตกมาตามหน้าผาสูงชันลดหลั่นกัน สูงประมาณ ๔๐ เมตร น้ำตกตั้งอยู่ริมทางหลวงหมายเลข ๑๐๘ ห่างจากตัวเมืองแม่ฮ่องสอน ๑๒ กิโลเมตร
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: 0 5361 2996
สถานที่ใกล้เคียง: ตั้งอยู่บ้านผาบ่อง ตำบลผาบ่อง อำเภอเมืองแม่ฮองสอน
ชื่อสถานที่: เกาะไก่
ชื่อสถานที่ในภาษาอังกฤษ: Ko Kai
ประเภท: แหล่งท่องเที่ยวทางธรรมชาติ
ชนิด: หมู่เกาะ
ที่ตั้ง: - - อ่าวนาง เมืองกระบี่ กระบี่ 81180 ภาคใต้
รายละเอียด:         เกาะไก่ เกาะปอดะนอก หรือเกาะด้ามขวาน เกาะรูปร่างประหลาด ซึ่งกลายเป็นที่มาของชื่อเกาะอันหลากหลาย เนื่องจากชะง่อนผาที่ยื่นออกมาทางด้านใต้ ทำให้ผู้พบเห็นเกิดจินตนาการต่าง ๆ กันไป เป็นเกาะที่มีหาดทรายขาว ล้อมรอบทั้ง 3 ด้าน ส่วนอีกด้านจะมีภูเขาหินปูน กั้นคลื่นจากทะเลใหญ่ พื้นที่เกาะปอดะเหมาะแก่การพักผ่อน เนื่องจากมีทิวสนเรียงรายอย่างสวยงาม บริเวณรอบเกาะสามารถเล่นน้ำและดำน้ำชมปะการังน้ำตื้น
รายละเอียดในภาษาอังกฤษ: -
จุดเด่น: -
เวลาเปิดให้บริการ: ช่วงวันและเวลาที่เหมาะสม ช่วงเดือน พฤศจิกายน - พฤษภาคม ของทุกปี เวลา 07.00-18.30 น.
ช่วงเวลาการเปิดให้บริการของปี: -
ติดต่อ: 075-661145
สถานที่ใกล้เคียง: อยู่ทางทิศใต้ของอ่าวพระนาง ตำบลอ่าวนาง เมืองกระบี่
ชื่อสถานที่: เขากาโรส
ชื่อสถานที่ในภาษาอังกฤษ: Khao Karos
ประเภท: แหล่งท่องเที่ยวทางธรรมชาติ
ชนิด: พรุ/ป่าชายเลน/พื้นที่ชุ่มน้ำ
ที่ตั้ง: - - อ่าวลึกน้อย อ่าวลึก กระบี่ 81110 ภาคใต้
รายละเอียด:         เขากาโรส เป็นภูเขาหินปูนที่มีลักษณะเป็นทิวเขาที่ถูกกรัดกร่อนด้วยน้ำทะเลและแรงลมทำให้มีลักษณะแปลกตา อยู่ทางด้านตะวันออกของปลายแหลมสัก สภาพพื้นที่ปกคลุมด้วยป่าชายเลนที่มีความอุดมสมบูรณ์ด้วยป่าโกงกาง ลำพู ตะบูน แสม และสัตว์ป่า อาทิ ลิง ค่าง และนกนานาชนิด เขากาโรสเหมาะแก่การล่องเรือและพายเรือแคนูศึกษาเส้นทางธรรมชาติ ชมหน้าผา ถ้ำลอด นอกจากนั้นยังเป็นสถานที่ท่องเที่ยวทางโบราณคดี โดยพบภาพเขียนสีโบราณตามบริเวณถ้ำและผาหินต่าง ๆ สันนิษฐานว่ามีอายุอยู่ในช่วงก่อนประวัติศาสตร์ อายุราว 3,000-5,000ปี
รายละเอียดในภาษาอังกฤษ: -
จุดเด่น: -
เวลาเปิดให้บริการ: เที่ยวได้ตลอดทั้งปี แต่ฤดูที่ดีที่สุด ช่วงเดือนพฤศจิกายน – กลางเดือนพฤษภาคม เวลาที่เหมาะสม 08.00 – 17.00 น.
ช่วงเวลาการเปิดให้บริการของปี: -
ติดต่อ: 08 9997 8915
สถานที่ใกล้เคียง: อยู่ใกล้กับองค์การบริหารส่วนตำบลอ่าวลึกน้อย อำเภอเมืองกระบี่
ชื่อสถานที่: ศูนย์ส่งเสริมและพัฒนาอาชีพการเกษตรจังหวัดกระบี่ (พืชสวน)
ชื่อสถานที่ในภาษาอังกฤษ: Krabi Extention and Agriculture Development Center (Horticulture)
ประเภท: แหล่งท่องเที่ยวสำหรับกิจกรรมพิเศษ นันทนาการ และความสนใจพิเศษ
ชนิด: ศูนย์วิจัย (เกษตร)/สถานีทดลอง (เกษตร)
ที่ตั้ง: 401 หมู่ 1 เพชรเกษม เขาทอง เมืองกระบี่ กระบี่ 81000 ภาคใต้
รายละเอียด: เป็นศูนย์เพื่อรวบรวมพันธุ์พืชในท้องถิ่น ทดสอบพันธุ์พืชในประเทศ และเป็นศูนย์อบรมให้แก่ประชาชนและเยาวชน
รายละเอียดในภาษาอังกฤษ: -
จุดเด่น: -
เวลาเปิดให้บริการ: เที่ยวได้ตลอดทั้งปี เวลาที่เหมาะสม 08.30 – 16.30 น.
ช่วงเวลาการเปิดให้บริการของปี: -
ติดต่อ: 075 656 388
สถานที่ใกล้เคียง: ตั้งอยู่ริมถนนเพชรเกษม ใกล้กับศูนย์ท่องเที่ยวเชิงเกษตร ตำบลเขาทอง เมืองกระบี่
ชื่อสถานที่: หาดทับแขก
ชื่อสถานที่ในภาษาอังกฤษ: Tub Kaek Beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: หมู่ 3 บ้านเกาะกวาง - หนองทะเล เมืองกระบี่ กระบี่ 81000 ภาคใต้
รายละเอียด:         หาดทรายที่มีความโดดเด่นด้านความสงบและสะอาด น้ำทะเลใส สามารถลงเล่นน้ำได้ ยามน้ำลงเป็นหาดทรายกว้าง เป็นที่นิยมของนักท่องเที่ยวชาวต่างชาติ เพราะมีความเป็นส่วนตัว เป็นแหล่งที่พักผ่อน 5 ดาว ในท้องทะเลสีครามเห็นหมู่เกาะเรียงรายเป็นฉากหลังของภาพ ทิวทัศน์ที่สวยงาม ชมพระอาทิตย์ใกล้ลับขอบฟ้า 
รายละเอียดในภาษาอังกฤษ: -
จุดเด่น: -
เวลาเปิดให้บริการ: สามารถเที่ยวได้ตลอดทั้งปี แต่ฤดูที่ดีที่สุด ช่วงเดือนพฤศจิกายน – กลางเดือนพฤษภาคม
ช่วงเวลาการเปิดให้บริการของปี: -
ติดต่อ: 075 661 145
สถานที่ใกล้เคียง: -
ชื่อสถานที่: หาดคลองม่วง
ชื่อสถานที่ในภาษาอังกฤษ: Klong Muang Beach
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: หมู่ 3 - หนองทะเล เมืองกระบี่ กระบี่ 81000 ภาคใต้
รายละเอียด:         หาดทรายขาวนวลขนานกับผืนน้ำทะเลใสสีครามทอดตัวยาวเหยียด ทางด้านใต้ไปจนจรดหาดทับแขก เป็นหาดที่สวยงามในบรรยากาศเงียบสงบ เหมาะกับการพักผ่อนที่มีความเป็นส่วนตัว มองเห็นทิวทัศน์ของหมู่เกาะในท้องทะเล เป็นจุดชมพระอาทิตย์ตกได้สวยงามอีกแห่งหนึ่งเพื่อรองรับการพักผ่อนที่มีความเป็นธรรมชาติที่สุดแห่งหนึ่งของจังหวัด กระบี่ เป็นสถานที่ตั้งของโรงแรมหลายระดับไปจนถึง 5 ดาว
รายละเอียดในภาษาอังกฤษ: -
จุดเด่น: -
เวลาเปิดให้บริการ: สามารถเที่ยวได้ตลอดทั้งปี แต่ฤดูที่ดีที่สุด ช่วงเดือนตุลาคม – กลางเดือนพฤษภาคม เวลา 07.00 - 18.30 น.
ช่วงเวลาการเปิดให้บริการของปี: -
ติดต่อ: 075 661 145
สถานที่ใกล้เคียง: อยู่ติดกับหาดทับแขก ที่ตำบลหนองทะเล เมืองกระบี่
ชื่อสถานที่: เกาะไผ่
ชื่อสถานที่ในภาษาอังกฤษ: Ko Phai
ประเภท: แหล่งท่องเที่ยวทางธรรมชาติ
ชนิด: หมู่เกาะ
ที่ตั้ง: - - อ่าวนาง เมืองกระบี่ กระบี่ 81210 ภาคใต้
รายละเอียด: เกาะไผ่หรือที่เรียกกันว่าเกาะไม้ไผ่ มีธรรมชาติที่บริสุทธิ์มาก หาดทรายขาวสะอาดรอบๆ เกาะนั้นร่มรื่นด้วยทิวสน น้ำทะเลสี่สวยดุจมรกต มากมายไปด้วยแนวปะการังน้ำตื้นทั้งปะการังเขากวาง ปะการังแผ่น ปะการังสมอง ปะการังก้อน รวมทั้งเจ้าถิ่นอย่างฝูงปลาหลากสีพร้อมต้อนรับนักท่องเที่ยว ห่างจากเกาะไผ่ไปทางทิศตะวันออก เป็นที่ตั้งของเกาะยูง สามารถเหมาเรือไปดำน้ำรอบเกาะเล็กๆได้เช่นกัน
รายละเอียดในภาษาอังกฤษ: -
จุดเด่น: -
เวลาเปิดให้บริการ: ช่วงวันและเวลาที่เหมาะสมช่วงเดือนพฤศจิกายน - กลางเดือนพฤษภาคม เวลา 07.00 - 16.30 น.
ช่วงเวลาการเปิดให้บริการของปี: -
ติดต่อ: 075 661 145
สถานที่ใกล้เคียง: อยู่ทางตอนเหนือของเกาะพีพีดอน ตำบลอ่าวนาง เมืองกระบี่
ชื่อสถานที่: สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือเฉลิมพระเกียรติมหาวิทยาลัยราชภัฏนครราชสีมา
ชื่อสถานที่ในภาษาอังกฤษ: Northeastern Research Institute Of Petrified Wood and Mineral Resources
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: พิพิธภัณฑ์
ที่ตั้ง: 184 หมู่ 7 บ้านโกรกเดือนห้า มิตรภาพ-หนองปลิง - เมืองนครราชสีมา นครราชสีมา 30000 ภาคตะวันออกเฉียงเหนือ
รายละเอียด: เป็นพิพิธภัณฑ์แห่งแรกของประเทศไทย และ หนึ่งในเจ็ดแห่งของโลก พบกับพรรณไม้ดึกดำบรรพ์ขนาดใหญ่ อายุประมาณ 800,000 – 320,000,000 ปี
ชมภาพยนตร์กำเนิดโลกและวิวัฒนาการของสิ่งมีชีวิต อีกทั้ง เพลิดเพลินกับสวนไม้กลายเป็นหิน ที่จำลองภูมิประเทศของภาคอีสานบริเวณลุ่มน้ำมูล – ชี นอกจากนั้นยังมีพิพิธภัณฑ์ช้างดึกดำบรรพ์ 8 สกุล จาก 42 สกุลที่พบทั่วโลก ทั้งช้างสี่งา ช้างงาจอบ ช้างงาเสียม (อายุประมาณ 16 -5 ล้านปี) รวมทั้งฟอสซิลสัตว์นานาชนิด เช่น เต่ายักษ์ ตะโขง เอป (ลิงไม่มีหางที่มีสายวิวัฒนาการใกล้เคียงกับมนุษย์ที่ถูกจัดให้เป็นชนิดใหม่ของโลก)
รายละเอียดในภาษาอังกฤษ: -
จุดเด่น: -
เวลาเปิดให้บริการ: อังคาร - อาทิตย์ (ไม่เว้นวันหยุดราชการ) 09.00-16.00 น.
ช่วงเวลาการเปิดให้บริการของปี: -
ติดต่อ: 0 4437 0740 , 0 4437 0739 ต่อ 40
สถานที่ใกล้เคียง: อยู่ที่บ้านโกรกเดือนห้า ตำบลสุรนารี ใกล้สวนสัตว์นครราชสีมา
ชื่อสถานที่: อ่าวใบลาน
ชื่อสถานที่ในภาษาอังกฤษ: Bai Lan Bay
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - เกาะช้าง เกาะช้าง ตราด 23170 ภาคตะวันออก
รายละเอียด: อ่าวใบลานมีลักษณะเป็นหาดทรายยาวเงียบสงบเหมาะแก่การเล่นน้ำและพักผ่อน Ao Bai Lan (Bai Lan bay) has characteristic sandy beaches alternating with rocky bays. It is one of the more popular destinations among foreigners. Accommodation, in a price range to suit all, is found at regular intervals from the start of the beach as far south as Ao Bang Bao; prices are similar to those at Haad Sai Kaow and range from budget (200-500 Baht) up to 3,500 Baht . sidewalk restaurants and coffee shops line the street.
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: 0 3951 0927
สถานที่ใกล้เคียง: อยู่ระหว่างหาดไก่แบ้ และหมู่บ้านบางเบ้า เกาะช้าง
ชื่อสถานที่: บ้านสลักเพชร
ชื่อสถานที่ในภาษาอังกฤษ: Ban Salak Phet
ประเภท: แหล่งท่องเที่ยวทางประวัติศาสตร์ และวัฒนธรรม
ชนิด: วิถีชีวิตความเป็นอยู่ (ชุมชน)
ที่ตั้ง: บ้านสลักเพชร - - เกาะช้าง ตราด 23170 ภาคตะวันออก
รายละเอียด: บ้านสลักเพชร เป็นชุมชนใหญ่และเก่าแก่ที่สุดบนเกาะช้าง ตั้งอยู่ทางตอนใต้ของเกาะ ชาวบ้านประกอบอาชีพทำการประมงชายฝั่ง มีหมู่เกาะและทิวเขาโอบล้อมช่วยกำบังคลื่นลมได้ดี หน้าหมู่บ้านมีวัดเก่าแก่ คือ วัดสลักเพชร สร้างในสมัยรัชกาลที่ 5 เมื่อครั้งเสด็จประพาสเกาะช้าง และอ่าวสลักเพชรเป็นอ่าวใหญ่ที่สุดบนเกาะ มีสถานที่ท่องเที่ยวที่สำคัญคือ เส้นทางศึกษาธรรมชาติป่าชายเลน น้ำตกคีรีเพชร เป็นน้ำตกชั้นเดียว อยู่ห่างจากชุมชนบ้านสลักเพชรผ่านสวนยางเป็นระยะทาง 3 กิโลเมตร และน้ำตกคลองหนึ่ง เป็นน้ำตกขนาดเล็ก ใกล้น้ำตกคีรีเพชร-บ้านโรงถ่าน อยู่ลึกเข้าไปจากชุมชนสลักเพชร เข้าไปประมาณ 2 กิโลเมตร แล้วเดินเท้าอีกประมาณ 480 เมตร ตัวน้ำตกไหลทิ้งตัวลงมาจากช่องเขาแคบ ๆ ที่มีความสูง 120 เมตร สามารถลงเล่นน้ำได้
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน 06.00-18.00 น.
ช่วงเวลาการเปิดให้บริการของปี: -
ติดต่อ: 09 3941 9915
สถานที่ใกล้เคียง: ห่างจากท่าเรือด่านเก่าประมาณ 25 กิโลเมตร ใกล้วัดสลักเพชร เกาะช้าง
ชื่อสถานที่: หาดทรายยาว
ชื่อสถานที่ในภาษาอังกฤษ: Hat Sai Yaow (Long Beach)
ประเภท: แหล่งท่องเที่ยวทางธรรมชาติ
ชนิด: อ่าว/หาดทราย/ชายทะเล
ที่ตั้ง: - - เกาะช้าง เกาะช้าง ตราด 23170 ภาคตะวันออก
รายละเอียด: มีลักษณะเป็นอ่าวที่มีหาดทรายทอดยาว เล่นน้ำได้ สามารถเดินป่าชมจุดยุทธนาวีที่เกาะช้าง และชมทัศนียภาพตามหมู่เกาะใกล้เคียง เช่น เกาะเหลายา อ่าวสลักเพชร เกาะหวาย หาดทรายยาวมีพี่พักบริการ Hat Sai Yaow(Long Beach) located between Ao Bang Bao and Ao salak Petch is a long private with budget priced wooden-style huts. Reaching Haad Sai Yaow is not that easy, but it is accessible by a 13 km. road from Jek Bae. Its tranquil atmosphere and fine views of several nearby island is suitable for relaxation. Visitors can also hire boats to take them diving around the island. It is also possible to walk to a large waterfall near the beach and to see the naval battle ground nearby.
รายละเอียดในภาษาอังกฤษ: -
จุดเด่น: -
เวลาเปิดให้บริการ: เปิดทุกวัน เวลา 08.00 -21.00 น.
ช่วงเวลาการเปิดให้บริการของปี: -
ติดต่อ: 0 3958 6199 และ 0 3951 0597
สถานที่ใกล้เคียง: อยู่ทางตอนใต้ของเกาะช้างใกล้กับอ่าวสลักเพชร
ชื่อสถานที่: เกาะไม้ซี้
ชื่อสถานที่ในภาษาอังกฤษ: Ko Mai Si
ประเภท: แหล่งท่องเที่ยวทางธรรมชาติ
ชนิด: หมู่เกาะ
ที่ตั้ง: - - เกาะกูด เกาะกูด ตราด 23000 ภาคตะวันออก
รายละเอียด: เกาะส่วนตัวเล็กๆที่อยู่ไม่ไกลจากเกาะกูด ยังคงธรรมชาติอันสมบูรณ์ หาดทรายสวย น้ำใส อุดมด้วยพันธุ์ปลานานาชนิด สามารถดำน้ำดูปะการังได้ เกาะไม้ซี้ หรือ เกาะไม้ซี้ใหญ่ " เป็นเกาะเล็กๆ ที่ตั้งอยู่ใกล้ๆ กับเกาะช้าง จังหวัดตราด เกาะไม้ซี้ที่เรียกๆ กันเนี่ย มีชื่อเหมือนกันถึง 3 เกาะ เกาะไม้ซี้ใหญ่ : เป็นที่ตั้งของโฮมสเตย์ที่เราจะไปพัก เกาะไม้ซี้เล็ก : จะอยู่ใกล้ๆ กับไม้ซี้ใหญ่ เกาะไม้ซี้ดอน จะอยู่คนละที่กับ 2 อันข้างบน ซึ่งเกาะนี้จะอยู่ใกล้ๆ กับเกาะกูด มีสนามบิน แต่เดิมเกาะนี้เป็นเขตปะทะระหว่างเรือลามอตต์ ปิเกต์กับเรือรบหลวงธนบุรีที่ถูกยิงเสียหายอย่างหนัก จนแล่นมาเกยตื้น และจมลงบริเวณแหลมงอบ
รายละเอียดในภาษาอังกฤษ: -
จุดเด่น: -
เวลาเปิดให้บริการ: ทุกวัน
ช่วงเวลาการเปิดให้บริการของปี: -
ติดต่อ: 0 2750 6873, 08 9980 5757
สถานที่ใกล้เคียง: อยู่ทางตะวันตกเฉียงเหนือใกล้กับอ่าวสลักอวนของเกาะกูด